ดองร้านนี้ไว้พักใหญ่ คือไม่รู้ว่าวงในไม่ให้รีวิวซ้ำสองสัปดาห์ รอบแรกก็ดองไว้ (ก็ไม่รู้นี่) รอบนี้ก็ต้องดองไว้ก่อนถึงเพิ่งได้ลง

ช่วงนี้อากาศดีครับครึ้มฟ้าครึ้มฝน ไปแวะเวียนร้านในตัวเมืองที่ปกติไม่ยอมไปเพราะมันร้อนมากกก  ไปแวะร้านเดิมครับ เปลี่ยนเมนูบ้าง (นี่กะว่าจะฟาดให้เรียบทุกสิ่งไปให้ได้ในเร็ววัน)

จานแรกสลัดไข่ปลา ครับ อร่อยมาก ตอนแรกคาดหวังว่าจะเจอน้ำสลัดญี่ปุ่น แต่กลายเป็นมายองเนสแทน ไข่ปลานั้นท่วมท้นและผักกรอบอร่อยมาก (เอิ่มคือบ้างร้านจะมาแต่ผักสลัดไฮรโดน่ะ) มีทั้งผักกาดแก้ว และผักกาดขาว (เอาซี้ คิดได้อ่ะ) กรอบอร่อยเพลินทีเดียว

ลองจานเนื้อด้วยเบอร์เกอร์เนื้อครับ นุ๊มนุ่ม ยิ่งมาร้อนๆ กัดแล้วน้ำเนื้อฉ่ำๆ นี่ อร่อยล้ำยิ่งนัก

สปาเก๊ตตี้มิโสะครับ รอบที่แล้วกะปิ ลองมิโสะหน่อย อร่อยครับ หอมมิโสะกับสาหร่าย ยี่แซลมอนรวมไปอีกหน่อย.... อร่อยกำลังดีเลย

จิบโซดามะนาวขิงเปรี้ยวจี๊ด ตัดไประหว่างอาหาร (เค้ามีน้ำเปล่าแบบบริการตัวเองให้ด้วยนะครับ)

รอบที่แล้วเปิดด้วยกาแฟรอบนี้ผมปิดด้วยกาแฟลาเต้ร้อน และนั่งฟินไปอีกพัก มีความสุขจุง ^^ 

อยากให้มานะครับ อันนี้ไม่ได้มีเอี่ยวอะไรกับร้านนะ อยากให้ร้านอาหารบ้านเราเป็นอย่างนี้เยอะๆ มีเอกลักษณ์เฉพาะตัวแนวญี่ปุ่น (นี่ถ้ามีวัตถุดิบเด่นๆ ของพื้นที่มาด้วยจะรักมาก) แต่ละร้านแตกต่างกันไป ปลายจวักคนไทย ไม่ธรรมดา (คือแบบว่าเบื่อร้านอาหารตามสั่งที่มันเหมือนกันไปทุกร้านอ่ะนะ)